**JEGYZŐKÖNYV**

**a Budaörsi Román Nemzetiségi Önkormányzat**

**2019. szeptember 26-i üléséről**

**Az ülés helye és ideje:** 2040 Budaörs, Szabadság út 134. II. emelet 322-es szoba

2019. szeptember 26. 845

**Jelen vannak**: Szitkó Etelka Mária elnök

Szitkó László elnök-helyettes

**Távol vannak:** Prágai János jegyzőkönyv-hitelesítő

**Jegyzőkönyvvezető:** dr. Sándor Anett

**Szitkó Etelka Mária** elnök köszönti a megjelenteket. Elmondja, hogy Prágai János igazoltan hiányzik, ezért a jegyzőkönyv-hitelesítő Szitkó László. Megállapítja a határozatképességet, az ülést megnyitja. Kéri, hogy a meghívó szerinti napirend mellé vegyék fel napirendre a szeptemberi rendezvényekről szóló beszámolót. A javaslatot a testület **2 igen** szavazattal támogatta. Feltette szavazásra az ülés napirendjét, melyet a testület **2 igen** szavazattal elfogadott és az alábbi határozatot hozta:

**31/2019. (IX. 26.) BROMÖ sz. határozat**

**Napirend és jegyzőkönyv-hitelesítő megválasztása**

A. Jegyzőkönyv aláíró megválasztása

Budaörsi Román Nemzetiségi Önkormányzat Képviselő-testülete úgy dönt, hogy **Szitkó László képviselő tagot** választja meg, a jegyzőkönyv-hitelesítőjének.

B. Napirend:

1. Budaörsi Román Nemzetiségi Önkormányzat 2019. évi költségvetésének módosítása
2. Beszámoló a 2019. szeptember 21-i előadásról

**Napirend tárgyalása:**

**1.) Budaörsi Román Nemzetiségi Önkormányzat 2019. évi költségvetésének módosítása**

**Szitkó Etelka Mária elnök:** ismerteti az előterjesztést.

A testület **2 igen** szavazattal az alábbi határozatot hozta:

**32/2019. (IX. 26.) BROMÖ sz. határozat**

**Budaörsi Román Nemzetiségi Önkormányzat 2019. évi költségvetésének módosítása**

Budaörsi Román Nemzetiségi Önkormányzat Képviselő-testülete a 2019. évi költségvetésének módosítását az előterjesztés 1. sz. mellékletben foglalt tartalommal **3 776 e Ft főösszeggel** fogadja el.

Határidő: azonnal

Felelős: elnök

Végrehajtást végzi: Pénzügyi Iroda

**2.) Beszámoló a 2019. szeptember 21-i előadásról**

**Szitkó Etelka Mária elnök:** ismerteti az előterjesztést. Elmondja, hogy szeptember 21-én megtartották a Bánáti kolostorokról szóló előadást. Továbbá elmondja, hogy szeptember 28-án lesz a programsorozat utolsó előadása a ciklusban, mely a Dél-Erdélyi Kolostorokról fog szólni. Ugyanolyan érdeklődésre számítanak, mint az eddigi előadásaikon.

Az elnök javasolja, hogy az előterjesztés szerinti határozati javaslatot az alábbiak szerint egészítsék ki:

*Budaörsi Román Nemzetiségi Önkormányzat képviselő-testülete elfogadja az elnök beszámolóját a 2019. szeptember 21-én és a szeptember 28-án, a Budaörsi Közösségek Házában megrendezett előadásokról.*

A testület **2 igen** szavazattal elfogadta a javaslatot.

Az elnök feltette szavazásra a módosított határozati javaslatot, melyet a testület **2 igen** szavazattal elfogadott és az alábbi határozatot hozta:

**33/2019. (IX. 26.) BROMÖ sz. határozat**

**Beszámoló a 2019. szeptember 21-i előadásról**

Budaörsi Román Nemzetiségi Önkormányzat képviselő-testülete elfogadja az elnök beszámolóját a 2019. szeptember 21-én és a szeptember 28-án, a Budaörsi Közösségek Házában megrendezett előadásokról.

**Szitkó Etelka Mária elnök:** Megköszönte a testület munkáját, és az ülést 900-kor bezárta.

**k.m.f.**

**Szitkó László Szitkó Etelka Mária**

**jegyzőkönyv-hitelesítő elnök**